[{"text_idx": "#000006", "text": "Au\u0306tismo ne estas malsano. G\u0302i estas stato de homo kun aparta cerbo-konstruo kaj aparta cerbo-konektado."}, {"text_idx": "#000007", "text": "Au\u0306tismaj homoj tute ne similas inter si, kaj la kau\u0306zoj de au\u0306tismo estas tre diversaj. Tial oni parolas ne simple pri \u201cau\u0306tismo\u201d, sed pri \u201cla au\u0306tisma spektro\u201d, c\u0302ar au\u0306tismuloj estas same variaj kiel la koloroj de la c\u0302ielarko. Nuntempe oni nomas tion neu\u0306rodiverseco."}, {"text_idx": "#000008", "text": "Kiel eblas esti certa, ke homo estas au\u0306tisma? La diagnozo bazig\u0302as sur du c\u0302efaj kondutoj:"}, {"text_idx": "#000009", "text": "2. Mallarg\u0302aj sed profundaj interesoj."}, {"text_idx": "#000010", "text": "G\u0302enerale au\u0306tismaj homoj estas aparte sentemaj pri vido, au\u0306do, flaro, tus\u0302o, gusto, konscio pri sia korpo, ekvilibro, varmosento kaj dolorsento. Au\u0306 tute male, ili povas esti aparte malsentemaj. Au\u0306 ili havas problemon trakti tiujn informojn, kiam venas tro multaj informoj samtempe; au\u0306 ili havas nekutiman kapablon kunligi malsamajn sensojn, ekzemple kunligas muzikan sonon kun aparta koloro."}, {"text_idx": "#000011", "text": "Ofte estas aliaj samtempaj g\u0302enoj: atento-manko, emocioj tro fortaj au\u0306 tro malfortaj, pli da doloroj, pli da malsanoj kaj pli da sinmortigoj."}, {"text_idx": "#000012", "text": "Per frua diagnozo de au\u0306tismo eblas pli efike helpi au\u0306tisman infanon. Ec\u0302 diagnozo en maljuna ag\u0302o helpas, c\u0302ar oni finfine komprenas kial dum la tuta vivo oni havas nekutimajn mensajn kapablojn kaj samtempe strangajn malkapablojn. Ekzemple mi je 56 jaroj subite tute alimaniere komprenis min mem."}, {"text_idx": "#000014", "text": "En multaj landoj homoj neniam scias, ke ili havas au\u0306tismon. Ili kulpigas sin mem, au\u0306 la aliajn, pro siaj malfacilaj\u0302oj. Aliaj homoj, ec\u0302 kuracistoj, ne rekonas au\u0306tismon c\u0302e ili."}, {"text_idx": "#000015", "text": "Ni nun komencas pli bone kompreni la strangaj\u0302ojn de au\u0306tismuloj. Unu el 50 homoj c\u0302irkau\u0306 ni estas au\u0306tisma; en Esperantujo eble estas dekoble pli."}, {"text_idx": "#000016", "text": "Fine: ni, la au\u0306tismuloj, bezonas pli bone koni nin mem. Necesas konstrui pli akcepteman kaj pli au\u0306tisma-amikan socion. Tiel ni plibonigos niajn vivo-kvaliton kaj vivo-dau\u0306ron (kiu g\u0302enerale estas 17 jarojn pli mallonga ol tiu de aliaj homoj)."}, {"text_idx": "#000017", "text": "Franc\u0327oise Noireau estas emerita speciala instruistino por gelernantoj kun kondutaj problemoj, kaj emerita psih\u0302oterapiistino por infanoj. S\u0302i mem ricevis diagnozon de au\u0306tismo antau\u0306 unu jaro kaj tio donis al s\u0302i tute aliajn komprenon kaj sperton."}, {"text_idx": "#000018", "text": "cerbo: tio interne de la kapo, per kio oni pensas."}, {"text_idx": "#000019", "text": "c\u0302ielarko: sepkolora formo (parto de cirklo) en la c\u0302ielo."}, {"text_idx": "#000020", "text": "diagnozo: ekkono de malsano per esplorado pri la maniero, lau\u0306 kiu g\u0302i prezentas sin.\nekvilibro: stato de korpo, kiu restas senmova, kiam g\u0302i estas altirata de egalaj sed kontrau\u0306aj fortoj; ne falanta al unu au\u0306 la alia flanko, sed restanta egale inter la du; g\u0302usta au\u0306 egala atento al pluraj aferoj."}, {"text_idx": "#000021", "text": "flaro: kapablo senti odoron per la nazo."}, {"text_idx": "#000028", "text": "Pardonu min. Mi volas diri \"kaj\", anstatau\u0306 ol \"and\"!"}, {"text_idx": "#000033", "text": "Notinde estas, ke ne parolantaj au\u0306tismuloj forpasas averag\u0302e 30 jarojn pli frue."}, {"text_idx": "#000037", "text": "Via ligilo estas au\u0306tomate enkorpigita. Montri kiel ligilo"}]